**POKYNY NA VYPLNENIE PRIHLÁŠKY NA VŠ**

Správnosť údajov na prihláške skontroluje triedny profesor.

Za správnosť údajov o VŠ, zápise predmetov, ktoré požaduje VŠ, zodpovedá žiak.

Elektronické prihlášky – dôkladne si prečítajte pokyny konkrétnej VŠ a rešpektujte ich. Dodržte

 postupnosť krokov.

Naštudujte si, kam zaslať prihlášky - obyčajne na adresu fakulty; uchovajte si podací lístok,

 kópiu dokladu o zaplatení poplatku.

POTREBUJETE:

* *prihlášku* *(platnú – na stránke MŠ SR z 02/2019), príloha na tejto*

 *stránke, ŠEVT),*

* *elektronická prihláška - všimnite si ponuku na webe príslušnej VŠ,*
* *elektronická prihláška - treba naštudovať, či vaša VŠ akceptuje túto*

 *prihlášku,*

* *vysvedčenia z 1. – 3. ročníka,*
* *presné informácie* *o  vybranej škole* – názov školy, fakulty,

 a študijného  programu,

 metódy štúdia,

* *potvrdenie od lekára* – ak vyžaduje VŠ, uvediete ako prílohu (3).

**Papierová prihláška**

PÍŠTE ČITATEĽNE S VEĽKÝM TLAČENÝM PÍSMOM! ÚDAJE NEPREPISUJTE!

NEZATIERAJTE!

1.strana

 ● *Akademický rok:* 2020/2021

 ● Údaje o žiakovi: žiak vyplní samostatne

 *Štátne občianstvo:* SLOVENSKÁ REPUBLIKA

 ● *Vysoká škola:* presný názov VŠ, fakulty a študijného programu (zistiť na stránke VŠ, či je

 možné uviesť viac študijných programov na jednej prihláške)

 ● *Forma štúdia:* DENNÁ alebo EXTERNÁ

 ● *Metóda štúdia:* PREZENČNÁ  (denný kontakt s vyučujúcim) - vždy, pokiaľ nie sú

 uvedené iné možnosti

 DIŠTANČNÁ ( zvyčajne e-learning; samostatné štúdium študenta)

 KOMBINOVANÁ  (časť štúdia má prezenčnú formu, iná časť sa realizuje

 napr.e-learningom)

2. strana

 *● Rok maturitnej skúšky:* **2020**

 *● Kód strednej školy:* **000161993**

 *● Absolvovaná SŠ:* **STREDNÁ ODBORNÁ ŠKOLA** – do príslušnej kolónky napíšte **X**

 *● Názov:* **OBCHODNÁ AKADÉMIA MILANA HODŽU**

 *● Ulica a číslo:* **MARTINA RÁZUSA 1**

 *● Mesto (obec*): **TRENČÍN** *PSC:* **911 29** *Štát:* **SLOVENSKÁ REPUBLIKA**

 *● Študijný odbor:* **OBCHODNÁ** **AKADÉMIA**

 *● Kód študijného odboru:* **6317 M 00**

 *● Stupeň dosiahnutého vzdelania*: **6**

 *● Predmety:* vypíšte podľa vysvedčenia, správanie sa nepíše, vyčiarknite políčka, ak ste v

 určitom roku predmet nemali a nie je možné napísať známku.

 *● Prospech* - vyplňte z vysvedčení za **2. polrok prvého, druhého a tretieho ročníka,**

 - prospech za 1. polrok štvrtého ročníka neuvádzajte (ak to vyžaduje VŠ, tak áno,

 treba vopred zistiť)

 ● *Priemerný prospech:* **zaokrúhlite na 2 desatinné miesta**

 ● V tabuľke "Klasifikácia maturitnej skúšky" vyplňte len **Predmet maturitnej skúšky** a **Úroveň**.

3. strana

Nalepte kópiu (originál – ak vyžaduje VŠ) dokladu o zaplatení poplatku za prijímacie konanie (ústrižok poštovej poukážky alebo výpis z účtu)

**Uveďte dátum a prihlášku podpíšte!**

4. strana

 ● *NEVYPISUJETE*

Potvrdenie lekára o zdravotnej spôsobilosti na vysokoškolské štúdium vyplňte podľa požiadavky vysokej školy alebo fakulty. Ak je potrebné, priložte k prihláške aj životopis.

**Elektronická prihláška**

- podáva sa prostredníctvom webovej stránky fakulty,

- rovnocenná s prihláškou v papierovej forme,

- nevyhnutná podmienka pre úspešné podanie e-prihlášky na danej fakulte je tlač a následné odoslanie vytlačenej e-prihlášky (najneskôr do stanoveného termínu na podávanie prihlášok),

- poplatok za podanie elektronicko-papierovej prihlášky oproti papierovej – nižší o 2 – 25 €,

Fakulty poskytujú uchádzačom online návody na vyplnenie e-prihlášky, príručky, animované tutoriály (testovacie verzie) vo svojich informačných systémoch (AIS, UIS, AiS2, MAIS). Pri elektronickom podaní sa uchádzač **zaregistruje, vyplní, potvrdí a vytlačí e-prihlášku**. Vytlačenú a **podpísanú prihlášku spolu s fakultou požadovanými prílohami a dokladom o zaplatení poplatku za prijímacie konanie odošle na adresu fakulty.**

Cez rozhranie e-prihlášky uchádzač môže sledovať stav podanej (elektronickej alebo papierovej) prihlášky od zaevidovania, cez spárovanie podanej e-prihlášky s doručenou papierovou a s poplatkom, akceptáciu, rozhodnutie prijímacej komisie a využívať aj ďalšie funkcie. Pre prijatých uchádzačov je e-prihláška následne spojená s **elektronickou návratkou.** V zásade sa jedná o elektronické potvrdenie záujmu študovať, uploadnutie fotografie pre študentský preukaz a evidenciu poplatkov ku zápisu.

Papierová prihláška sa podáva listovou zásielkou alebo osobným doručením na adresu fakulty.

Formulár sa dá kúpiť v obchodoch  s tlačivami (napr. ŠEVT), vo vybraných  papiernictvách, prípadne sa dá stiahnuť z tejto alebo fakultnej webovej stránky.

CENTRUM VEDECKO-TECHNICKÝCH INFORMÁCIÍ SR

**Ako na vysokú školu**

<https://www.cvtisr.sk/cvti-sr-vedecka-kniznica/informacie-o-skolstve/skolstvo/vysoke-skoly/prijimacky-na-vysoke-skoly/ako-na-vysoku-skolu.html?page_id=9247#w>

PORTALVS.sk